O‘zbekistonda ayrim ipoteka kreditlari qimmatlashdi

Avvalroq Markaziy bank asosiy stavkani 14 foizdan 17 foizga ko‘targani haqida xabar berilgan edi.
Bu, taxmin qilinganidek, aholi uchun kreditlar bo‘yicha foiz stavkalarining oshishiga olib keldi. Ba’zi banklarda ipoteka kreditlari bo‘yicha stavka bir necha foiz punktiga o‘sdi.
Masalan, fevral oyida “Davrbank”da stavkalar 25 foiz atrofida bo‘lgan bo‘lsa, asosiy stavka oshgandan keyin 27 foizga yetdi. “Kapitalbank”da maksimal stavka fevral oyida 26 foiz bo‘lgan bo‘lsa, endi 28 foizni tashkil qiladi.
Boshqa banklarda ham stavkalarning o‘sishi kutilmoqda. Bu asosiy stavkaning oshirilishidan keyin tabiiy hodisa — shu yo‘l orqali Markaziy bank iqtisodiyotni “o‘ziga kelishi” uchun uni sekinlashtirmoqchi.
O‘zbekistonda ipotekaning ikki turi mavjud — oddiy va davlat dasturi doirasida. Ikkinchisi bo‘yicha stavkalar yil oxirigacha o‘zgarishsiz qoladi.
Avvalroq O‘zbekistonda avtokreditlar qimmatlashgani haqida xabar berilgan edi.